OKRESNÁ PROKURATÚRA BRATISLAVA V 
Prokofievova 4, 851 01 Bratislava 5	

Číslo: 2 Pv 37/14/1105-1	Bratislava V 05.10.2016 
EEČ: 2-12-376-2016
U Z N E S E N I E
Trestná vec:	obv. XXXXX
Trestný čin:	zločin: nevyplatenie mzdy a odstupného podľa § 214 odsek 1, odsek 3 Trestného zákona
Rozhodol: 	prokurátorka Okresnej prokuratúry Bratislava V 
Podľa § 215 odsek 1 písmeno b Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	zločin: nevyplatenie mzdy a odstupného podľa § 214 odsek 1, odsek 3 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
XXXXX, ako štautárny orgán – konateľ spoločnosti XXXXX., so sídlom XXXXX, XXXXX, IČO XXXXX dňa 15.12.2007 a ani neskôr nevyplatil riadnu mesačnú mzdu za prácu, ako aj diéty svojim zamestnancom a to za obdobie november 2007, december 2007, január 2008 vo výške priemerných mesačných miezd poškodených zamestnancov uvedenej spoločnosti, na ktoré podľa pracovných zmlúv a podľa Zákonníka práce poškodení zamestnanci mali nárok, výplatný termín bol vždy k 15. Dňu v nasledujúcom mesiaci, pričom vykonal opatrenia smerujúce k zmareniu vyplatenia týchto peňažných prostriedkov i napriek tomu, že v deň splatnosti mal finančné prostriedky na účtoch v XXXXX na ich výplatu, čím 50 poškodeným zamestnancom spôsobil v priemere každému škodu vo výške cca 60.000,- Sk, spolu škodu vo výške cca 3.940.000,- Sk (97.590,- €).

lebo  tento skutok nie je trestným činom a nie je dôvod na postúpenie veci.

Odôvodnenie:
Dňa 31.01.2008 oznamovateľ XXXXX podal trestné oznámenie pre podozrenie zo spáchania trestného činu nevyplatenia mzdy a odstupného, ktorého sa mal dopustiť konateľ spol. XXXXX XXXXX voči viacerým zamestnancom tejto spoločnosti.
Dňa 07.05.2008 vyšetrovateľ PZ Okresného riaditeľstva PZ, vtedajšieho Úradu justičnej a kriminálnej polície uznesením pod sp. zn. ORP-127/2008 podľa § 199 ods. 1 Trestného poriadku začal trestné stíhanie pre zločin nevyplatenie mzdy a odstupného podľa § 214 ods. 1, ods. 3 Trestného zákona.

Dňa 19.05.2011 vyšetrovateľ PZ Okresného riaditeľstva PZ, Odboru kriminálnej polície uznesením pod sp. zn. ORP-XXXXX podľa § 206 ods. 1 Trestného poriadku, vzniesol obvinenie osobe XXXXX pre zločin nevyplatenie mzdy a odstupného podľa § 214 ods. 1, ods. 3 Trestného zákona, na tom skutkovom základe, že obv. XXXXX, nar. XXXXX, trv. bytom XXXXX- XXXXX ako štatutárny orgán – konateľ spoločnosti XXXXX, so sídlom XXXXX, XXXXX dňa 15.12.2007 a ani neskôr nevyplatil riadnu mesačnú mzdu za prácu ako aj diéty svojim zamestnancom a to za obdobie november 2007, december 2007, január 2008 vo výške priemerných mesačných miezd poškodených zamestnancov uvedenej spoločnosti, na ktoré podľa pracovných zmlúv a podľa Zákonníka práce poškodení zamestnanci mali nárok, výplatný termín bol vždy k 15. dňu v nasledujúcom mesiaci, pričom vykonal opatrenia smerujúce k zmareniu vyplatenia týchto peňažných prostriedkov, i napriek tomu, že v deň splatnosti mal finančné prostriedky na účtoch v XXXXX na ich výplatu, čím spôsobil viacerým poškodeným (cca 50 osôb) spolu škodu vo výške 97.590,-€ (2.940.000,- Sk).

Dňa 22.09.2016 predložil vyšetrovateľ PZ tunajšej prokuratúre vyšetrovací spis za účelom vykonania previerky.

Vykonanou previerkou dospel dozorový prokurátor k záveru, že v danej veci je na mieste postup v zmysle § 215 ods. 1 písm. b) Trestného poriadku  

Podľa § 215 ods. 1 písm. b) Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

Podľa § 8 Trestného zákona trestný čin je protiprávny čin, ktorého znaky sú uvedené v tomto zákone, ak tento zákon neustanovuje inak.

Podľa § 214 ods. 1, ods. 3 Trestného zákona kto ako štatutárny orgán právnickej osoby alebo fyzická osoba, ktorá je zamestnávateľom, alebo ich prokurista nevyplatí svojmu zamestnancovi mzdu, plat alebo inú odmenu za prácu, náhradu mzdy alebo odstupné, na ktorých vyplatenie má zamestnanec nárok, v deň ich splatnosti, hoci v tento deň mal peňažné prostriedky na ich výplatu, ktoré nevyhnutne nepotreboval na zabezpečenie činnosti právnickej osoby alebo činnosti zamestnávateľa, ktorý je fyzickou osobou, alebo vykoná opatrenia smerujúce k zmareniu vyplatenia týchto peňažných prostriedkov, potrestá sa odňatím slobody až na tri roky.
Odňatím slobody na tri až osem rokov sa páchateľ potrestá, ak spácha čin uvedený v odseku 1 a spôsobí ním značnú škodu.

Podľa § 2 ods. 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a v oboch smeroch vykonávajú dôkazy tak, aby umožnili súdu spravodlivé rozhodnutie.

Dňa 26.01.2012 bol vypočutý obvinený XXXXX, ktorý vypovedal, že výška spôsobenej škody sa nezakladá na pravde, lebo priemerný mesačný zárobok jedného vodiča bol cca 8.000,- Sk a pri odovzdávaní vozidiel v januári 2008 bola každému jednému vodičovi, ktorý odovzdal kamión u partnerskej firmy XXXXX v XXXXX, vyplatená jednorazová čiastka vo výške 500,- €. K tomuto však nemá doklady. Ďalej uviedol, že diéty boli za november 2007 určite vyplatené, výplaty však už nie, lebo partnerská firma XXXXX tieto už nepoukázala. Ďalej odmietol ku skutku vypovedať. 

XXXXX uviedol, že v mesiacoch november a december nedostal vyplatenú mzdu od spoločnosti XXXXX. vo výške 18.240,- Sk v hrubom. Pracoval v spoločnosti až do 06.01.2008, kedy obdržal sms správu, že mu nebude vyplatená mzda za mesiac november a december 2007, lebo spoločnosť nie je solventná. Škoda, ktorá mu vznikla nedoplatením mzdy je 18.240,- Sk v hrubom , podľa dodatku č. 1 k pracovnej zmluve zo dňa 18.05.2006, pričom nevie presne uviesť, aká je to sumu v čistom, lebo mu chodila mzda aj diétami, k tomu sa vie vyjadriť zamestnávateľ. Prácu vykonával v štvortýždňových intervaloch, potom zostával týždeň až dva doma. 

Poškodený XXXXX uviedol, že mu nebola spoločnosťou XXXXX. vyplatená mzda za mesiace november až január 2008, za november cca 55 000,- Sk, za december 12 000,- Sk a za január mzda za dva dni, pričom nevie konkretizovať sumu. Výplatný termín mali vždy k 15. dňu v nasledujúcom mesiaci. Dňa 21.12.2007, keď sa vrátil z pracovnej cesty bol sa obvineného opýtať, prečo nedostal výplatu. Tento mu v ten deň  dal 900,- €, čo bolo za diéty, pričom plné diéty mal mať 1.200,- €. Vie, že niektorí vodiči dostali časť výplaty, ale nevie ktorí. Obvinený stále hovoril, že mu neprišli peniaze od majiteľa firmy. Pričom účtovníčka p. XXXXX tiež povedala, že peniaze z XXXXX neprišli. Jedna kolegyňa kontaktovala aj spoločnosť XXXXX a tam jej povedali, že ďalšie peniaze nevyplatia. Uviedol, že je splnomocnený zástupcom aj ostatných poškodených a žiada náhradu škody aj za za kolegov vo výške cca 2. 940.000,- Sk.

 Poškodený XXXXX uviedol, že v spoločnosti XXXXX. pracoval od 1.4.2006 do 31.12.2007 ako šofér kamiónu, potom dal výpoveď. Spoločnosť mu dlhuje výplatu za mesiace november vo výške 9.120,- Sk a december 2007 vo výške 9.120,- Sk. K diétam nemá žiadne doklady, tieto by mali byť v účtovníctve spoločnosti, približne to mohlo byť za oba mesiace 2.500,- €. Konateľ firmy mu poslal na účet 1.000,- €, čo bola záloha na diéty aj výplatu. Uviedol tiež, že má nárok aj na odstupné vo výške platu za dva mesiace, spolu mu teda dlhuje cca 2.500,- €. Dovtedy vždy platil, aj keď výplaty vždy meškali. Výplatné pásky nedostávali, výplaty aj diéty mu posielali na účet. Prečo firma skončila, nevie. V ďalšej výpovedi uviedol, že mal dostať 63.990,- Sk, pričom obvinený mu povedal, že peniaze nemá, lebo spolumajiteľ z XXXXX mu neposlal peniaze. Pracovnú zmluvu ani doklad o skončení pracovného pomeru nevedel nájsť.

Poškodený XXXXX uviedol, že XXXXX, XXXXX. mu nevyplatila mzdu za november 2007 až január 2008 + diéty za toto obdobie. Pracoval v tejto spoločnosti ako vodič kamiónu od 15.6.2007 do 31.1.2008, diéty mal 50,- € na deň, keď bol vonku, ale nemá k tomu žiadne doklady. V januári už nebol nikde. Mesačná mzda bola 9.120,- Sk a diéty vo výške cca 2.000,- €. Uviedol, že kamión neodovzdal v Nemecku, či dostal nejakú čiastku od Fixemeru si už nepamätá. Dovtedy platil dobre a načas. Uplatňuje si škodu vo výške 2.908,- €.

Poškodený XXXXX vypovedal, že XXXXX, XXXXX mu nevyplatila mzdu za november 2007, december 2007 a 5 dní z januára 2008. V spoločnosti pracoval od 7.7.2006 do 5.1.2008. Diéty mal 50,- € na deň, keď bol vonku, ale nemal k tomu žiadne doklady, von chodil na 3-4 týždne vkuse. Mesačnú mzdu mal 8.280,- Sk. 5.1.2008 po vrátení z XXXXX ho poslal p. XXXXX domov s tým, že sa mu ozve, kedy má znova nastúpiť do práce, ale sa mu už neozval. Keď odovzdával kamión vo XXXXX, tak dostal finančnú čiastku vo výške 100 alebo 200 € od majiteľa firmy XXXXX, určite to však nebolo 500,- €. Predtým platili v poriadku a načas. Uplatňuje si náhradu škody vo výške cca 1.660,- €.

Poškodený XXXXX uviedol, že XXXXX, XXXXX mu nevyplatila mzdu za december 2007 a január 2008 v celkovej výške asi 1.500,- €. Doklady ako v tom čase pracoval nemá, nevie uviesť v akej výške by malo byť odstupné, ale myslí si, že to malo byť vo výške 3 mesačných platov t.j. 6.000,- €. Uplatňuje si náhradu škody mzdy a diét vo výške cca 7.500,- €.

Poškodený XXXXX ku skutku uviedol, že XXXXX, XXXXX mu nevyplatila mzdu za november 2007 vo výške základného platu 13.6662,- Sk + diéty 1.500,- €, za december 13.662,- Sk + diéty 1.500,- €, a január 2008 vo výške základného platu vo výške 13.662,- Sk. V tomto mesiaci bol v práci 3 dni, pričom diéty si neuplatňuje. Nevie v akej výške by malo byť odstupné, ale myslí si, že by to malo byť vo výške 2 mesačných platov t.j. 1.000,- €. Doklady ako v tom čase pracoval nemá, mali by byť v účtovníctve spoločnosti. V spoločnosti pracoval asi do 1.2.2008, kedy podal žiadosť o ukončenie pracovného pomeru z dôvodu, že mu nebola vyplatená mzda. Výplatné pásky nedostávali. Mzdu dostával na účet. Uplatňuje si náhradu škody vo výške cca 5.400,- €.

Poškodený XXXXX uviedol, že XXXXX, XXXXX mu nevyplatila mzdu za november až január 2008  spolu s diétami v celkovej výške 6.000,- € . Nevie uviesť v akej výšky by malo byť odstupné ale myslí si že by to malo byť  vo výške 3 mesačných platov t.j. 6.000,- €. Doklady, ako v tom čase pracoval nemá, v účtovníctve by mala byť evidencia, ako jednotliví šoféri jazdili. On pracoval v tejto spoločnosti ako vodič kamiónu od 1.9.2005 do januára 2008, ale oficiálnu výpoveď nikdy nedostal. Celkovo si nárokuje škodu vo výške 26.000,- €, lebo podľa jeho názoru bol zamestnancom firmy až do 9.7.2008, kedy sa opätovne zamestnal, preto žiada finančné prostriedky aj za tých 7 mesiacov.

Poškodený XXXXX  uviedol, že prácu šoféra v spoločnosti XXXXX vykonával spolu so svojim otcom XXXXX, pričom, mu nevyplatili mzdu za november 2007 až 8.2.2008, spolu v celkovej výške asi 5.700,- €, t.j. za každý mesiac 1.700,- € spolu s diétami, a za február 2008  sumu 400,- € s diétami cca 200,- € a ešte odstupné, ktoré nevie vyčísliť. V účtovníctve spoločnosti by mala byť presná evidencia, ako jednotlivý šoféri jazdili. On pracoval ako šofér kamiónu na základe pracovnej zmluvy zo dňa 24.9.2007 do 8.2.2008, kedy mu bola doručená zásielka zo spoločnosti, kde mu bolo oznámené, že jeho pracovný pomer končí dohodou, čo podpísal a zaslal späť do spoločnosti. Uviedol, že výplatné pásky dostávali nepravidelne, niekedy mzdu dostávali na účet, niekedy na ruku. On si uplatňuje náhradu škody vo výške cca 5.700,- € + odstupné. 

	Poškodený XXXXX vypovedal, že XXXXX, XXXXX. mu nevyplatila mzdu za november 2007 až február 2008, z februára len 8 dní, spolu v celkovej výške približne 6.000,- €. Doklady ako v tom čase pracoval nemá. On pracoval ako vodič kamiónu na základe pracovnej zmluvy od 30.5.2005 do 8.2.2008, kedy mu bola doručená poštou o skončení pracovnej zmluvy dohodou, ktorú podpísal a zaslal späť do spoločnosti. Výplatné pásky dostávali nepravidelne, niekedy mzdu dostávali na účet a niekedy na ruku. V danej veci viackrát kontaktoval obvineného s tým, nech  mu vyplatí mzdu, pričom tento mu povedal, že nemá finančné prostriedky, lebo ich nedostal z nemeckej firmy. 

Poškodený XXXXX  uviedol, že XXXXX, XXXXX mu nevyplatila mzdu pravdepodobne za mesiac november 2007 vo výške 9.720,- Sk a mesiac január 2008 vo výške 4.000,- Sk, lebo neodpracoval celý mesiac + diéty, nevie v akej výške, ale myslí si, že by to mohlo byť okolo 700,- €. Doklady ako v tom čase v spoločnosti pracoval nemá, ale pracoval ako vodič kamiónu na základe pracovnej zmluvy zo dňa 1.11.2007 do 11.1.2008, kedy dal on výpoveď, pričom bol v tom čase ešte v skúšobnej dobe. On žiadnu výplatnú pásku nedostal, mzdu za mesiac november dostal na účel vo XXXXX. Uplatňuje si náhradu škody – vyplatenie mzdy a diét vo výške cca 1.152,- €.

Poškodený XXXXX  uviedol, že XXXXX, XXXXX mu nevyplatila mzdu za november 2007 vo výške 7.000,- Sk, pričom diéty mu boli vyplatené, december 2007 vo výške 7.000,- Sk a diéty vo výške 1.000,- € a január 2008 mzdu vo výške 7.500,- Sk. Uviedol, že nedisponuje dokladmi ako pracoval v tom čase v spoločnosti, pričom pracoval na základe zmluvy zo dňa 19.10.2006 do 31.1.2008, kedy mu bola doručená poštou dohoda o ukončení pracovného pomeru, ktorú však nepodpísal. Mzda a odstupné, ktoré mu nebolo vyplatené je vo výške 2.500,- €. Je to jeho odhad, lebo nemá žiadne doklady v danej veci.

Poškodený XXXXX uviedol, že XXXXX, XXXXX mu nevyplatila mzdu za mesiac november 2007 vo výške 10.000,- Sk + 250,- € diéty, za mesiac december mzdu vo výške 10.000,- Sk + 715,- € diéty, nevyplatená náhrada mzdy za január 2008 vo výške 10.000,- Sk, náhrada mzdy za február 2008 vo výške 5.000,- Sk + odstupné vo výške 2 mesiacov čo činí 20.000,- Sk. Doklady ako pracoval v tom čase nemá, presná evidencia je v účtovníctve firmy. On pracoval v spoločnosti ako vodič kamiónu na základe pracovnej zmluvy od 18.2.2005 do 13.2.2008. Pracovný pomer skončil dňa 13.2.2008 podľa § 69 ods. 1 písm. b) Zákonníka práce. Výplatné pásky nedostávali, výplatu ako aj diéty mu posielali na jeho účet v XXXXX. On kamión v XXXXX neodovzdával. Vypovedal že dovtedy spoločnosť platila dobre a načas, nevie uviesť, čo sa mohlo stať. Uplatňuje si náhradu škody vo výške 2.882,72 €. Uviedol, že v danej veci podával aj civilnú žalobu na XXXXX XXXXX V.

Poškodený XXXXX uviedol, že v spoločnosti XXXXX pracoval od 10.8.2007 do 22.2.2008 ako šofér kamiónu. Spoločnosť mu dlhuje výplatu za mesiace november 2007 vo výške 9.120,- Sk, december 2007 vo výške 9.120,- Sk a tiež diéty za tieto mesiace. V januári už vonku nebol, ale nevie v akej výške to je, lebo nemá žiaden doklad. Diéty boli okolo 50,- € na deň, takže na diétach to mohlo byť 2.500,- € za november aj december 2007, lebo vkuse robil 50 dní. Už si to presne nepamätá, ale vie, že prišli tesne pred Vianocami. Konateľ firmy mu poslal na účet 1000,- €, čo bola záloha na diéty aj na výplatu. Výpoveď dal on sám ku dňu 22.2.2008, pričom žiadosť doložil do spisu, čiže odstupné mu nedlhuje. Spolu mu dlhuje sumu cca 2.408,- €. Je možné, že doklady ohľadne nároku na diéty by mali byť vo firme XXXXX. Peniaze mu chodili na účet do banky ku 15. dňu v mesiaci, pričom dovtedy platili dobre a načas, nevie uviesť čo sa mohlo stať. Konateľ hovoril, že XXXXX mu neposlali peniaze. Výplatnú pásku nedostával. Kamión odovzdával vo XXXXX čo bolo v materskej firme, ale za toto nedostal žiadnu odmenu. Ekonómka im stále vravela, že peniaze budú, ale nakoniec neboli.

Poškodený XXXXX uviedol, že v  spoločnosti XXXXX pracoval od 23.3.2005 do 18.2.2008 ako šofér kamiónu. Spoločnosť mu dlhuje výplatu za mesiace november 2007 vo výške 9.120,- Sk, december vo výške 9.120,- Sk a tiež diéty za toto obdobie, ale nevie v akej výške, lebo nemá o tom žiadne doklady. Krúžky z tachografu ako aj CMR odovzdával firme. Približne to mohlo byť 1.500,- € za každý mesiac. Tiež má nárok na odstupné vo výške platu za uvedené 2 mesiace, spolu mu teda dlhujú sumu vo výške cca 4.211,- €. Dovtedy platili dobre a načas. Peniaze mu chodili na účet do banky, výplatnú pásku nedostával.

Poškodený XXXXX  vypovedal, že v spoločnosti XXXXX pracoval od 16.2.2007 do 31.1.2008 ako šofér kamiónu. Mal mzdový list za január – október 2007. Za každý z týchto troch mesiacov mu spoločnosť dlhuje mzdu vo výške 9.120,- Sk a tiež diéty za november a december 2007, ale nevie v akej výške, ale mohlo by to byť 1.700,- € za tieto dva mesiace. V januári už vonku nebol. Uviedol, že má tiež nárok na odstupné vo výške platu za uvedené dva mesiace, spolu tak dlhuje cca 2.500,- €. Kamión odovzdal vo XXXXX v materskej firme, za to však peniaze nedostávali.

Poškodený XXXXX uviedol, že  XXXXX XXXXX mu nevyplatila mzdu za november 2007, december 2007 a január 2008 ( do 27.1.2008) + diéty za toto obdobie a odstupné. Ide teda o nevyplatenú mzdu vo výške cca 10.000,- Sk za každý mesiac a odstupné vo výške 2 mesiacov. K výške diét sa nevie vyjadriť, lebo si nepamätá koľko dní vtedy odpracoval, ale  odhadom si pamätá, že celý november robil vkuse ako aj polovicu decembra. V tom čase boli diéty vo výške 47,50 €, teda za 45 dní je to suma vo výške 2.137,50 €. Takže túto sumu mu dlhuje na diétach. Uviedol, že dovtedy spoločnosť platila dobre a na čas, výplatu mu posielali na účet. Uplatňuje si náhradu škody vo výške 3.796,- €.

Poškodený XXXXX vypovedal, že v spoločnosti XXXXX pracoval od 21.10.2006 do 1.1.2008 ako šofér kamiónu, nepamätá sa ako bol ukončený pracovný pomer, nemá k tomu žiadny doklad. Jemu spoočnosť nedlhuje žiadne peniaze, jemu bola výplata riadne vyplatená.

Poškodený XXXXX uviedol, že 500,- €, čo mu mal vyplatiť obvinený sa neuskutočnilo, v spoločnosti bol zamestnaný ako vodič kamiónovej dopravy, pričom zmluvu ktorú mal s touto spoločnosťou, ešte stále nemá zrušenú. Náhradu škodu si už v roku 2009 uplatňoval cez  XXXXX, pričom vo veci prebiehalo aj súdne konanie, ale nevie s akým výsledkom. Výplatu nedostal vyplatenú za mesiace november a december 2007 v celkovej výške 18.240,- Sk. Pracovnú zmluvu mal uzavretú dňa 18.5.2006 na dobu jedného roka, pričom nepodpisoval žiaden dodatok o predlžení pracovného pomeru, pracoval až do 6.1.2008, kedy dostal sms správu, že XXXXX, s.r.o. nie je solventná a nebude mu vyplatená mzda za mesiace november a december 2007.

Poškodený XXXXX  uviedol, že v spol. XXXXX skončil pracovný pomer dňa 10.10.2007, pričom mzda mu bola riadne vyplatená.

Poškodený XXXXX uviedol, že v spol. XXXXX začal pracovať 2.1.2008, pričom išiel hneď na cestu, pričom o deň neskôr, keď vykladal tovar, prišla vodičom sms správa, že majú kamióny odovzdávať v XXXXX, preto asi 10 kamiónov išlo do tejto firmy. Viac jázd pre túto spoločnosť neurobil, po príchode na Slovensko im vo firme povedali, nech čakajú ako dopadnú rokovania so spol. XXXXX a poslali ich domov. Nepamätá sa, či podpísal skončenie pracovného pomeru, doma len našiel potvrdenie, že pracovný pomer trval od 2.1.2008 do 22.1.2008. Do dnešného dňa mu mzdu nezaplatili, pričom on si požaduje náhradu mzdy za obdobie od 2.1.-22.1.2008, ktorú si vyrátať nevie a diéty za 2 dni čo bol v zahraničí v zmysle dohody 45,- € za jeden deň.

Poškodený XXXXX ml. uviedol, že v spol. XXXXX pracoval ako vodič kamiónu od 28.8.2007 do 5.1.2008. Výšku mzdy mal dohodnutú cca 30.000,- Sk v hrubom mesačne. Dohodnutá mzda nebola platená riadne v podstate od začiatku, lebo za prvý mesiac mu bola vyplatená čiastka cca 5 až 6.000,- Sk, pričom si to už nepamätá a peniaze mu odovzdala v mesiaci november  2007 v hotovosti nejaká pani vo firme.  O prevzatí tejto čiastky nemá žiaden doklad. Mzda mu nebola vyplatená za mesiace november a december 2007, za október čiastočne. Mesačná hrubá mzda mala zahŕňať aj diéty, takže sa nevie vyjadriť v akej výške mu mali byť tieto vyplatené. Za uvedené obdobie požaduje vyplatiť 2.500,- €, uviedol, že ako poškodený sa nedohodli na spoločnom zástupcovi.

Poškodený XXXXX uviedol, že v spol. XXXXX pracoval od 28.9.2007 do 5.1.2008 ako vodič kamiónu, reálne jazdil od konca septembra 2007 a celý október, november a december, ale nevie uviesť v ktoré dni jazdili v turnusoch tri týždne na cestách a týždeň doma. V januári 2008 jazdu už nemal. Za október 2007 mu bola vyplatená suma 5 až 6.000,- Sk v hotovosti. Peniaze mu odovzdala nejaká pani, čo bola v kancelárii spoločnosti. Mzda mu nebola vôbec vyplatená za mesiace november a december 2007, pričom mesačná hrubá mzda ktorú mal dohodnutú vo výške 30.000,- Sk už mala zahrnúť aj diéty. Žiada náhradu škody vo výške 2.500,- €.

Poškodený XXXXX uviedol, že bol zamestnaný v spol. XXXXX od 3.1.2006 do 13.2.2008, pričom mu nebola uhradená mzda za mesiace november a december 2007 a diéty za december 2007. V roku 2008 neodpracoval ani hodinu. Žiada náhradu škody cca 35.000,- Sk.

Poškodený XXXXX uviedol, že od 13.4.2006 do 3.3.2008 bol zamestnaný ako vodič kamiónu v spol. XXXXX. Mzda aj diéty mu boli riadne vyplatené až do novembra 2007, za november 2007 a december 2007 mu mzdu ani diéty spoločnosť nevyplatila i napriek tomu, že tieto dva mesiace riadne odrobil. V januári 2008 po sviatkoch, konateľ spol. XXXXX všetkých vodičov poslal domov s tým, že v spol. XXXXX neprišli peniaze a nemôže ich teda zamestnať. On ho preto požiadal, aby mu on v tom prípade dal výpoveď, čo odmietol, preto až do 3.3.2008 kedy mu výpoveď podal on, bol stále zamestnancom spoločnosti, ale žiadnu činnosť ako vodič nevykonával. Za obdobie od 1.1.2008 do 3.3.2008 žiadnu mzdu, ani základnú nedostal, teda mu spol. dlhuje čiastku asi 900,- €, a za mesiace november a december 2007 mu dlhuje čiastku 900,- € a na diétach asi 3.000,- €. Náhradu škody žiada spolu  vo výške 4.800,- €.

Poškodený XXXXX vypovedal, že pracoval pre spol. XXXXX ale v v inkriminovanom období bol práceneschopný, spoločnosť mu nedlhuje žiadne peniaze. 

Poškodený XXXXX uviedol, že v spol. XXXXX pracoval asi 3 roky, od roku 2004 do roku 2007, ako vodič.  Spoločnosť mala sídlo v XXXXX  Spoločnosť mu dlhuje mzdu za november a december 2007, koľko presne nevie, ale asi 3000,- €.

Poškodený XXXXX ku skutku vypovedal, že v spoločnosti XXXXX pracoval  od 24.09.2007 a zmluvu mal na dobu určitú, na jeden rok. Zo začiatku platili výplatu riadne ,ale v novembri 2007 začali byť dáke problémy. Výplata za mesiac november mu prišla len z časti, v mesiaci december vo výške 1000,- €, namiesto mesačnej mzdy, ktorá činila 1870,- €. Za december 2007 mu výplata neprišla vôbec. Keď sa 04.01.2008 vrátil do sídla spoločnosti, tak im na centrále  povedali, že firma zanikla a majú sa vrátiť domov. Keď prišli do Bratislavy, spoločnosť už bola zamknutá a nikto sa tam nenachádzal. Za november mu spol. XXXXX. dlží 870,- €  a za december 2007 1870,- €, za január až marec 2008 mali dosať výplatu vo výške 60% z platu, ktoré nedostali zaplatené. Celkovo mu dlží spol. XXXXX. za nevyplatenú mzdu a nemocenské sumu vo výške 6.163,72,- €.

Poškodený XXXXX uviedol, že v spol. XXXXX. pracoval od 31.08.2007 do 10.01.2008, pričom pracovný pomer ukončil dohodou o skončení pracovného pomeru. Nepamätá sa za aké obdobie, ale dlhuje mu spoločnosť asi 10.000- 15.000,-Sk za nevyplatené diéty.

Poškodený XXXXX vypovedal, že v spol. XXXXX pracoval od 05.04.2005 do 25.02.2008, pričom pracovný pomer ukončil výpoveďou. Nevyplatením mzdy za mesiace november 2007 až január 2008 mu vznikla škody 27.360,- Sk. Diéty si nenárokuje, keďže v tomto období nejazdil.

Poškodený XXXXX bol v spol. XXXXX zamestnaný od 03.09.2007 do 30.01.2008 ako  vodič kamiónu. Spoločnosť mu dlhuje mzdu vo výške 302,79,- € za november 2007, (9.120,- Sk) a diéty za 30 dní vo výške 1425,- €, spolu 1727,79,- €, za  december 2007 mzdu vo výške 302,79,- € plus diéty za 17 dní po 47,50,- €, spolu teda za december 1110,29,- €. Za január 2008 mzdu 302,79,- € a diéty za 4 dni, teda spolu 492,79,- €.  Spolu mu spoločnosť dlhuje na  mzde a na diétach sumu vo výške 3.330,87,- €.

Poškodený XXXXX uviedol, že v spol. XXXXX pracoval od 16.10.2006 do 31.01.2008 ako vodič. Od firmy nemal vyplatenú mzdu za mesiace november 2007 až január 2008, tiež nemal vyplatené diéty a keďže firma skrachovala, tak mu nevyplatili ani odstupné. 
Výška mzdy mala byť podľa pracovnej zmluvy 9.120,- Sk. Výplatné pásky mu zamestnávateľ nedával, posielal mzdu na účet v XXXXX. Diéty mali vyplácané zvlášť, a to na devízový účet. Mesačné diéty mal cca 1.000,- €.  V januári 2008 bol v zahraničí len raz, teda mu nevyplatením diét za január 2008 vznikla škody cca 45,- € x 4 dni, t.j. 180,- € a za mesiace november a december spolu 2000,- €. Výška odstupného mala byť vo výške trojmesačnej mzdy, t.j. spolu 27.387,- Sk ( 908,16,- €). 
Spolu mu bola neuhradená mzda vo výške 908,16,-€, diéty vo výške cca 2.180,- €  a za nevyplatenie odstupného výšku škody nevie uviesť. 

Poškodený XXXXX uviedol, že v spol. XXXXX pracoval od 31.01.2006 do 31.01.2008 ako vodič kamiónovej dopravy. Spoločnosti zaslal dňa 29.01.2008 žiadosť o rozviazanie pracovného pomeru. Doklady o tom, ako pracoval nemá. Výplata mu bola zasielaná na účet, tento zrušil a nemá k nemu žiadne doklady.  Firma mu dlhuje mzdu za mesiace november a december 2007, pričom v tej dobe zarábal 11.300,- Sk. Čo sa týka diét, tak denne to bola suma 55,- €. Čo si spomína, tak pracoval počas týchto dvoch mesiacov asi 28 dní, teda na diétach mu dlží sumu 1.540,- €. Spolu mu dlhuje firma sumu 2.290,18,- €. 

Poškodený XXXXX vypovedal, že spol. XXXXX, kde bol zamestnaný ako šofér, mu nedlhuje na mzde žiadne peniaze. Pracoval tam v období od 05.04.2006 do 31.01.2008.

Poškodený XXXXX uviedol, že v spol. XXXXX pracoval ako vodič kamiónu od 16.01.2007 do januára 2008. V januári 2008 mu bola doručená výpoveď zo strany zamestnávateľa. Za nevyplatenú mzdu, ako aj diéty mu dlhuje spoločnosť za mesiace november a december 2007 na mzde sumu vo výške 19.600,- Sk a za nevyplatené diéty v mesiacoch november až do 20. decembra 2007 sumu 2.100,- €, lebo jazdil v zahraničí v tom období 50 dní. 

Poškodený XXXXX uviedol, že v spol. XXXXX. pracoval do 21.01.2008. Spočiatku dostával riadne mzdu až do novembra 2007, kde za mesiac november 2007 nedostal celú základnú mzdu vo výške 9.120,- Sk a diéty vo výške 492,- €. V novembri 2007 podal výpoveď, lebo si našiel iné zamestnanie, chcel sa dohnúť, ale zamestnávateľ trval na dvojmesačnej výpovednej lehote. Či jazdil aj v mesiaci december 2007  a január 2008, si už nepamätá, ale k 21.01.2008 dostal on od  spol. XXXXX výpoveď dohodou. On podal na uvedenú spoločnosť cez XXXXX civilnú žalobu na  XXXXXXXXX V, kde tento rozsudkom rozhodol, že odporca spol. XXXXX. je povinný zaplatiť mu sumu 728,93,- € spolu s úrokom z omeškania vo výške 8,5% ročne zo sumy 274,84,-€ od 16.12.2007 do zaplatenia, zo sumy 274,84,- € do 16.01.2008 do zaplatenia, zo sumy 179,24,- € do 22.01.2008 do zaplatenia a sumu 492,-€ spolu s úrokom z omeškania vo výške 8,5% od 16.12.2007 do zaplatenia a trovy konania. Z toho vyplýva, že súd mu uznal nárok na uhradenie novembrovej mzdy v planej výške, ako aj diéty za tento mesiaca  tiež mu priznal hrubú mzdu za december 2007 a čiastočnú hrubú mzdu za január 2008.  

Poškodený XXXXX uviedol, že v spol. XXXXX. pracoval od 06.03.2006 do 17.03.2008 na základe pracovnej zmluvy. Pracovný pomer bol ukončený z jeho strany, lebo spoločnosť mu riadne nevyplatila mzdu a diéty.  Nevie presne uviesť, za aké obdobie mu nebola mzda a diéty vyplatené, ale zdá sa mu, že to bolo za január 2008 až marec 2008. K výške nevyplatených finančných prostriedkov sa vyjadriť nevie, výplatné pásky dostávali zriedkavo, keď si ich sám vypýtal. 

Poškodený XXXXX  vypovedal, že v spol. XXXXX pracoval na základe pracovnej zmluvy od 11.08.2006 do 03.03.2008, kedy bol s ním na základe dohody rozviazaný pracovný pomer, lebo firma skončila svoju činnosť. Pracoval ako vodič kamiónovej dopravy, kde mal dohodnutú mzdu vo výške 8.280,- Sk a tiež mal vyplácané diéty 52,50,- € na deň. Základná mzda sa mu zvýšila od 01.10.2006 na 9.120,- Sk. Výplatné pásky mu neboli dávané, podpisoval asi len raz za pol roka nejaké papiere o výplate mzdy. Za celé obdobie, čo pre spoločnosť pracoval, mu bola mzda riadne vyplácaná. Neboli mu však vyplatené diéty za dva mesiace, t.j. za 40 dní, čo činí 2.100,- €. Jednalo sa o mesiac december 2007 a druhý mesiac bol buď november 2007, resp. január 2008. Tiež mu nebolo po skončení pracovného pomeru vyplatené odstupné.  

Poškodený XXXXX vo svojej výpovedi uviedol, že v spol. XXXXX sa zamestnal 22.05.2006 a pracoval tam do 21.01.2008, pričom za mesiac november 2007 nedostal celú základnú mzdu vo výške 9.120,- Sk a diéty vo výške 492,- €. V novembri 2007 podal výpoveď, lebo si našiel iné zamestnanie, chcel sa dohnúť, ale zamestnávateľ trval na dvojmesačnej výpovednej lehote. Dovtedy dostával mzdu aj diéty riadne. Nepamätá sa, či jazdil aj v decembri 2007 a januári 2008.  Podal na uvedenú spoločnosť civilnú žalobu na  Okresný súd XXXXX V, kde tento rozsudkom rozhodol, že odporca spol. XXXXX je povinný zaplatiť mu mzdu. On rozsudok nemá, ale bol taký, ako brata XXXXX.  
Zamestnávateľ mu nevyplatil teda celkovú čiastku 1.220,92,- €. 

Poškodený XXXXX vypovedal, že v spol. XXXXX pracoval od 29.05.2006 do 08.02.2008 ako vodič kamiónovej dopravy. Mzdu aj diéty mu riadne platil do októbra 2007, za mesiac november však už mzdu ani diéty nedostal vyplatené. Ešte odrobil asi 5 dní aj v januári 2008, potom už pre firmu nepracoval.  Nedostal teda vyplatenú mzdu za november, december 2007, január 2008 až do 08.02.2008.  Diéty mal nárok za november a december 20007 a 5 dní v mesiaci január 2008.  XXXXX, s.r.o.  mu teda dlhuje celkovo sumu okolo 60.000,- Sk, presne to nevie vyčísliť, lebo nedisponuje prehľadom odpracovaných dní. 

Poškodený XXXXX uviedol, že v spol. XXXXX pracoval od 05.02.2005 do januára 2008, ako vodič. Za rok 2007 má výplatné pásky ku mzde za mesiace apríl až august, kedy mu bola mzda vyplatená v plnom rozsahu. Za mesiace september a október 2007 mu bola mzda vyplatená čiastočne a za mesiace november a december vôbec, ani za január 2008. V januári mu oznámila účtovníčka firmy, že spoločnosť končí, oficiálnu výpoveď mu nedali, až na konci januára.
Základný plat mal 9.120,- Sk. Škoda mu bola spôsobená vo výške 2.650,- €. 

Poškodený XXXXX uviedol, že v spol. XXXXX pracoval ako vodič kamiónu v období od 20.09.2005 do 08.02.2008. Pracovný pomer bol ukončený na základe jeho žiadosti k 08.02.2008. Spoločnosť mu nevyplatila mzdu za november a december 2007 a 5 dní januára 2008. Celkovú nevyplatenú sumu odhaduje na cca 60.000,- Sk vrátane diét, pri mesačnej hrubej mzde 9.120,- Sk. Diéty mali 45,- € na jeden deň zahraničnej cesty.

Poškodený XXXXX okrem iného uviedol, že v spol. XXXXX pracoval od 16.05.2006, kde vykonával prácu vodiča kamiónu. Pracoval tam do 30.01.2008. Peniaze mu chodili na účet, zaplatili mu vždy, aj keď niekedy s oneskorením. Nevyplatili mu mzdu za november a december 2007, ani diéty. Diéty mali byť za tieto dva mesiace vo výške 2.400,- €. Dlhujú mu teda celkovo sumu 3.005,46,- €. 
Odstupné mali dostať vo výške 2.500,- €, lebo takú mesačnú výplatu dostával aj s diétami.  Ešte mu dlhuje aj za tankovanie nafty do kamiónu.  A to vo výške 6.380,- KČ. Výplaty dostávali na účet, výplatné pásky nedostávali. 

Poškodený XXXXX uviedol, že v spol. XXXXX pracoval od septembra alebo októbra 2007 ako vodič. Prvý turnus mu riadne zaplatil. Spoločnosť mu dlhuje mzdu za mesiac november a december 2007 a tiež za január 2008, teda celkovo 2.860,- €. 

 Poškodený XXXXX  vypovedal, že v spol. XXXXX. pracoval od 31.01.2006 do 31.01.2008 ako vodič kamiónu. Jemu nebola vyplatená mzda za január 2008 vo výške 9.129,- Sk. Odstupné malo byť vo výške trojmesačného platu t.j. 27.387,- Sk a tiež mu ho mal vyplatiť. 

XXXXX uviedla, že v spol. XXXXX pracovala ako ekonómka na živnosť. Pracovnou náplňou bolo spracovanie miezd a vedenie účtovníctva spoločnosti, mzdová a personálna agenda, hlásenia pre daňový úrad a poisťovne.  Spoločnosť mala XXXXX až XXXXX vodičov. Spoločnosť fungovala tak, že ona pripravila prehľad o finančných prostriedkoch, koľko budú potrebovať na mzdy, diéty a tento prehľad zaslala do XXXXX, na základe čoho im uvoľňovali finančné prostriedky.  XXXXX, s.r.o. si nefakturovala sama náklady, ale faktúry boli uhrádzané na účet spoločnosti v XXXXX Nepamätá si presne, ako to bolo ku koncu, či spoločnosti neboli uvoľnené financie z XXXXX či na účte spol. XXXXX. Firemný účet bol vedený v XXXXX Vo firme boli finančné problémy asi už od konca roka 2007. Už v roku 2007 mali splátkový kalendár od Sociálnej poisťovne. Cash Flow spoločnosti fungoval na základe plánu potreby finančných prostriedkov na daný mesiac, ktorý vyhotovila a odfaxovala do materskej firmy XXXXX. Oni na základe toho previedli peňažné prostriedky na účet spoločnosti XXXXX.  Kamióny všetky patrili spoločnosti XXXXX. Keď ona odišla, nechala celé účtovníctvo priamo vo firme v XXXXX. XXXXX nič od nej neprevzal.  

Do vyšetrovacieho spisu boli zabezpečené pracovné zmluvy poškodených, zabezpečené správy zo Sociálnej poisťovne a.s., výpisy z účtov spoločnosti spol. XXXXX. , ktoré boli poskytnuté XXXXX vyjadrenia exekútorov, vyjadrenie konateľa spol. XXXXX a listinné podklady, trestné oznámenie XXXXX zo dňa 22.04.2012, z ktorého vyplýva, že účtovníctvo spol. XXXXX, ktoré mal uskladnené, bolo zničené, a na vec sa vzťahujúce úradné záznamy.

	Z vyjadrenia konateľa spoločnosti XXXXX, že XXXXX XXXXX. bola pri mnohých prepravách poverená ako prepravca pre spoločnosť XXXXX Obvinený bol jediným konateľom tejto spoločnosti. V rámci založenia spoločnosti poskytla spoločnosť XXXXX XXXXX dve pôžičky. Keď sa stretli, tak mu obvinený povedal, že už nechce prevádzkovať spoločnosť, lebo táto dostatočne nevynáša.  Oni chceli spoločnosť riadne likvidovať, pričom oni už nechceli do spoločnosti investovať ďalšie peniaze v žiadnej forme. Potom ich spoluprácu so spoločnosťou XXXXX zastavili.  V ich spoločnosti sa nenachádza účtovníctvo resp. personálna agenda spoločnosti XXXXX.  V ich účtovnom systéme sú evidované len dodávateľské a odberateľské účtovné operácie, týkajúce sa prepravných a vedľajších prepravných nákladov, nákladov na naftu, prenájom vozidiel a diaľničné poplatky. Mzdové náklady v ňom neboli a ani nie sú evidované. Podľa ich informácií mal obvinený vlastné účtovníctvo, o tom však nemajú k dispozícii žiadne ďalšie a a ni konkrétne informácie. Ani personálnu agendu a pracovné zmluvy spoločnosti XXXXX nemali k dispozícii. Na základe dlhých termínov splatnosti, bežných v danom odvetví, poskytovali ma požiadanie príslušného závodu dodávateľom za poplatok zálohy v hotovosti na faktúry, ktoré ešte nie sú splatné. Ďalej uviedol, že v januári 2008 bolo uhradených celkom 16 platieb pracovníkom spoločnosti XXXXX a to vo výške po 250,. € resp. 500,- € ako prémia za to, že odstavili auto v XXXXX.

	Z trestného oznámenia a jeho príloh vedeného na OR PZ V XXXXX, OKP pod sp. zn. ORP-XXXXX vyplýva, že XXXXX podal dňa 22.04.2012 trestné oznámenie na neznámeho páchateľa, z ktorého vyplýva, že okrem iných vecí aj účtovníctvo vedené spol. XXXXX., ktoré mal uskladnené v kontajneroch prevádzkovaných spoločnosťou týmto sa zaoberajúcou, bolo zničené a rozkradnuté.

          Dňa 20.07.2016 bol do konania pribratý znalec z odboru Ekonómie a manažment, odvetvie účtovníctvo  a  daňovníctvo  XXXXX, za účelom vypracovania znaleckého posudku z odboru Ekonómie a manažmentu.

          Z vykonaného vyšetrovania, najmä z výpovede samotného obvineného, ktorý potvrdil, že mzda zamestnancom spoločnosti spol. XXXXX. nebola riadne vyplatená, ale aj výpoveďami všetkých poškodených a ostatným vyššie uvedeným spisovým materiálom mám za to, že skutok uvedený v uznesení o vznesení obvinenia sa stal, avšak vychádzajúc najmä zo záverov znaleckého posudku mám za to že nie je trestným činom.

Z vykonaného vyšetrovania, najmä z vypracovaného znaleckého posudku č. 43/2016, vyplýva, že analýzou pohybov na účtoch spol. XXXXX bolo zistené, že disponibilné prostriedky boli v období november 2007 až január 2008 použité najmä na úhradu miezd zamestnancov spoločnosti za staršie obdobia (08-10/2007), čiastočne za obdobie 11/2007, ďalej na úhradu záväzkov voči Sociálnej poisťovni, zdravotným poisťovniam, Daňovému úradu, poisťovni XXXXX, ako jaj na úhradu ďalších záväzkov. Z analýzy zostatkov na účtoch spol. XXXXX. bolo zistené, že vo výplatnom termíne za mesiace november a december 2007 nemal vykazované na účtoch zostatky finančných prostriedkov postačujúcich na ich výplatu. Vo výplatnom termíne za mesiac január 2008 mal vykazované na účtoch zostatky finančných prostriedkov postačujúcich na výplatu. Vychádzajúc z výpisov z účtov spoločnosti, na účet boli od januára 2008, t.j. v čase splatnosti miezd vedené exekúcie prikázaním pohľadávky z účtu v banke a teda subjekt nemohol plnohodnotne disponovať s finančnými prostriedkami. Zamestnávateľ tieto prostriedky, ktoré nepoužil na výplatu miezd zamestnancov, použil na úhradu iných záväzkov. 

             Z uvedeného teda vyplýva, že spoločnosť v mesiacoch november a decmber 2007 nedisponovala k jednotlivým dátumom vyplácania mzdy dostatkom finančných prostriedkov na účtoch. V Januári 2008 síce disponovala k jednotlivým dátumu vyplácania mzdy finančnými prostriedkami, z ktorých mohla aspoň z časti uspokojiť mzdové nároky poškodených zamestnancov, avšak tie, ako skonštatoval znalec, boli nevyhnutné na chod spoločnosti z čoho vyplýva, že konanie obvineného nie je  možné subsumovať pod skutkovú podstatu zločinu nevyplatenia mzdy a odstupného podľa § 214 ods. 1, ods. 3 Trestného zákona. 

Vzhľadom k tomu, že konanie obvineného nespĺňa znaky protiprávnosti, vychádzajúc zo záverov znaleckého posudku ktoré vypracoval znalec z odboru Ekonómie a manažmentu, odvetvie účtovníctvo  a  daňovníctvo  XXXXX, ako aj na základe ostatných vyššie spomínaných skutočností mám za to, že bolo potrebné rozhodnúť tak, ako je uvedené vo výrokovej časti tohto uznesenia a trestné stíhanie proti obvinenému XXXXX zastaviť, nakoľko skutok pre ktorý sa vedie trestné stíhanie nie je trestným činom a nie je dôvod na postúpenie veci.
 
	Taktiež preskúmaním spisového materiálu som nezistila, že by obvinený svojím konaním naplnili skutkovú podstatu iného trestného činu uvedeného v osobitnej časti Trestného zákona.

S poukazom na vyššie popísané skutočnosti som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Monika Holzerová 
prokurátorka